**Ministru kabineta rīkojuma projekta „Par sabiedrības ar ierobežoto atbildību “Latvijas nacionālais metroloģijas centrs” vispārējo stratēģisko mērķi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Publiskas personas kapitāla daļu un kapitālsabiedrību pārvaldības likuma (turpmāk – Kapitālsabiedrību pārvaldības likums) pārejas noteikumu 19. punktu publiskas personas kapitālsabiedrībām, ievērojot Kapitālsabiedrību pārvaldības likuma [57.pantu](http://m.likumi.lv/doc.php?id=269907#p57), jāizstrādā vidēja termiņa darbības stratēģija līdz 2016.gada 30.martam. Kapitālsabiedrību pārvaldības likuma 57.pants nosaka, ka vidēja termiņa darbības stratēģiju izstrādā, ņemot vērā publiskas personas augstākās lēmējinstitūcijas noteiktos kapitālsabiedrības vispārējos stratēģiskos mērķus, savukārt Kapitālsabiedrību pārvaldības likuma 1.panta pirmās daļas 14.punkta “a” apakšpunkts nosaka, ka publiskas personas augstākā lēmējinstitūcija attiecībā uz valsts kapitāla daļu un kapitālsabiedrību pārvaldību ir Ministru kabinets. Saskaņā ar Kapitālsabiedrību pārvaldības likuma 1.panta pirmās daļas 18.punktā sniegto definīciju vispārējie stratēģiskie mērķi ir publiskas personas augstākās lēmējinstitūcijas noteikti kapitālsabiedrības mērķi, kurus publiska persona vēlas sasniegt ar līdzdalību kapitālsabiedrībā un kuri izriet no tiesību aktiem un politikas plānošanas dokumentiem. Sabiedrība ar ierobežoto atbildību“Latvijas nacionālais metroloģijas centrs” (turpmāk – SIA „LNMC”) ir izstrādājusi tās vidēja termiņa darbības stratēģijas projektu 2016.-2018.gadam, bet, lai dalībnieku sapulce varētu to apstiprināt, Ministru kabinetam ir jānosaka SIA „LNMC” vispārējais stratēģiskais mērķis. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | SIA “LNMC” ir valsts kapitālsabiedrība, kuras kapitāla daļu turētājs ir Ekonomikas ministrija. Sabiedrība ir reģistrēta komercreģistrā ar reģistrācijas numuru 40003435328, juridiskā adrese – K.Valdemāra iela 157, Rīga, LV-1013.Ministru kabinets 2015.gada 25.augusta sēdē (prot.Nr.41 34.§) izskatīja un pieņēma zināšanai informatīvo ziņojumu “Par priekšlikumu sniegšanu par turpmāko rīcību saistībā ar SIA “Latvijas nacionālais metroloģijas centrs” atsavināšanu”, atbalstot valsts līdzdalības saglabāšanu SIA “LNMC”, tajā skaitā pieņemot zināšanai, ka SIA “LNMC” ar savu darbību metroloģijas pakalpojumu tirgū novērš tirgus nepilnību, līdz ar to izpildās arī šobrīd spēkā esošās Valsts pārvaldes iekārtas likuma 88.panta redakcijas pirmās daļas 1.punktā minētais nosacījums – publiskai personai var būt līdzdalība kapitālsabiedrībā, ja tiek novērsta tirgus nepilnība. Tāpat Ministru kabinets konceptuāli atbalstīja informatīvajā ziņojumā ietverto priekšlikumu likuma "Par mērījumu vienotību" 14.pantā noteikto nacionālajai metroloģijas institūcijai īstenojamo valsts pārvaldes uzdevumu metroloģijas jomā turpmāku deleģēšanu SIA “LNMC”.Ar Ministru kabineta 2015.gada 8.decembra noteikumiem Nr.689 “Grozījums Ministru kabineta 2014.gada 7.janvāra noteikumos Nr.3 “Noteikumi par nacionālo metroloģijas institūciju””, kas apstiprināti Ministru kabineta 2015.gada 8.decembra sēdē (prot. Nr.66 6.§) un stājās spēkā 2016.gada 1.janvārī, noteikts, ka sākot ar 2016.gada 1.janvāri valsts pārvaldes uzdevums – nacionālās metroloģijas institūcijas funkciju un uzdevumu veikšana - tiek deleģēta SIA “LNMC”. Līdz šim šo funkciju veica SIA “Standartizācijas akreditācijas un metroloģijas centrs” Metroloģijas birojs. Līdz ar to SIA “LNMC” darbības virsmērķis ir balstīts uz sabiedrības interešu nodrošināšanas nepieciešamību metroloģisko pakalpojumu tirgū, novēršot tirgus nepilnību, sniedzot augstas precizitātes mērījumus un nodrošinot sabiedrībai nepieciešamos metroloģiskos pakalpojumus.Saskaņā ar Kapitālsabiedrību pārvaldības likuma 7.panta pirmo daļu valstij ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību Kapitālsabiedrības pārvaldības likuma 4.panta nosacījumiem. Turklāt Kapitālsabiedrību pārvaldības likuma 7.panta otrajā daļā noteikts, ka lēmumu par publiskas personas līdzdalības saglabāšanu kapitālsabiedrībās pieņem attiecīgās publiskās personas augstākā lēmējinstitūcija. Lēmumā ietver:1) vērtējumu attiecībā uz atbilstību šā likuma [4.panta](http://m.likumi.lv/doc.php?id=269907#p4) nosacījumiem;2) vispārējo stratēģisko mērķi.Tā kā Ministru kabinetam 2015.gada 25.augusta sēdē (prot.Nr.41 34.§) lemjot par valsts līdzdalības saglabāšanu kapitālsabiedrībā SIA “LNMC” lēmumā nebija ietverta tieša informācija par SIA “LNMC” vispārējo stratēģisko mērķi, tad ir nepieciešams papildus noteikt SIA “LNMC” vispārējo stratēģisko mērķi. SIA “LNMC” ir izstrādājusi tās vidēja termiņa darbības stratēģijas projektu 2016.-2018.gadam, kas atrodas izstrādes noslēguma posmā. Lai SIA “LNMC” varētu pabeigt tās vidēja termiņa darbības stratēģijas projektu 2016.-2018.gadam un dalībnieku sapulce varētu to apstiprināt, Ministru kabinetam ir jānosaka SIA “LNMC” vispārējais stratēģiskais mērķis.Izvērtējot SIA “LNMC” darbības jomu un sniegtos pakalpojumus, lai pilnveidotu metroloģijas sistēmas turpmāko darbību un noteiktu SIA “LNMC” ilgtspējīgas attīstības virzienus tiek noteikts SIA “LNMC” vispārējais stratēģiskais mērķis - sniegt uzticamus un augstas precizitātes mērījumus, nodrošināt sabiedrībai nepieciešamos metroloģiskos pakalpojumus, galvenokārt darbojoties tirgus segmentos, kuros ir nepiesātināta konkurence vai citi tirgus dalībnieki pakalpojumus nesniedz.  |
| 3. | Projekta izstrādē iesaistītās institūcijas | Ekonomikas ministrija, SIA “LNMC”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupa | Metroloģijas nozare un ar to saistītās nozares |
|  2. | Tiesiskā regulējuma ietekme uz tautsaimniecību un administratīvo slogu | Saglabājot valstij līdzdalību SIA “LNMC”, Ekonomikas ministrijai jāpielāgo SIA “LNMC” sniegto pakalpojumu spektrs tautsaimniecības attīstības gaitai un sabiedrības interesēm. Ministru kabineta rīkojuma projekts “Par sabiedrības ar ierobežoto atbildību “Latvijas nacionālais metroloģijas centrs” vispārējo stratēģisko mērķi”” nosaka SIA “LNMC” ilgtspējīgus attīstības virzienus, kā arī veicinās metroloģijas sistēmas pilnveidošanu. Ministru kabineta rīkojums neatstās papildu ietekmi uz administratīvo slogu.  |
|  3. |  Administratīvo izmaksu monetārs novērtējums | Nav attiecināms |
|  4. |  Cita informācija | Nav |

**Anotācijas III, IV, V un VI sadaļa** – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | SIA “LNMC” un Ekonomikas ministrija kā kapitālsabiedrības kapitāla daļu turētāja un metroloģijas politikas veidotāja.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

13.06.2016. 11:05

836

Sviderska

67013162, Jana.Sviderska@em.gov.lv